**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 31.07.2019 г., ПРОТОКОЛ № 8**

**ПО ТОЧКА ДВАНАДЕСЕТА**

**Предложение относно промяна в разчета за капиталови разходи за 2019 г.**

**Вносител: ЗА Кмет на общината, съгласно Заповед № 165/28.03.2019 г.**

**Р Е Ш Е Н И Е № 118**

На основание чл. 21, ал.1, т. 6 от ЗМСМА и във връзка с чл. 124, ал. 3 от Закона за публичните финанси, Общински съвет - Трявна

РЕШИ:

1. Извършва промени в разчета за капиталови разходи за 2019 г., както следва:

* 1. Във функция 4 „Здравеопазване“, в параграф 52-03 „Придобиване на друго оборудване, машини и съоръжения“ добавя две нови позиции – „Доставка на ултразвуков апарат за нуждите на МБАЛ „Д-р Т. Витанов“ ЕООД“ гр. Трявна – 2400 лв. и „Доставка на комбинирана лазерна система с три излъчвателни накрайника за нуждите на МБАЛ „Д-р Т. Витанов“ ЕООД“ гр. Трявна – 2500 лв.

1.2. Във функция 4 „Здравеопазване“, в параграф 52-01 „Придобиване на компютри и хардуер“ намалява стойността на включената позиция „Закупуване на сървър и 16 бр. компютри за нуждите на МБАЛ „Д-р Т. Витанов“ ЕООД“ гр. Трявна – от 30000 лв. на 25100 лв.

2. Промени да се извършат и по бюджета на общината в дейност 469 „Други дейности по здравеопазване“ в съответните разходни параграфи.

3. Възлага на Кмета на Община Трявна да извърши необходимите промени в разчета за капиталови разходи и бюджета на Община Трявна за 2019 г., считано от датата на взетото решение.

Прието с поименно гласуване с 11 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**